**PRIMORSKO-GORANSKA ŽUPANIJA**

**Osnovna škola „Drago Gervais“Brešca**

**Brešca 6, 51211 Matulji**

Klasa: 400-01/25-01/2

Urbroj: 2156-25-01-25-1

Brešca, 27.ožujka 2025.

**OBRAZLOŽENJE OSTVARENJA PRIHODA I RASHODA U ODNOSU NA FINANCIJSKI PLAN OSNOVNE ŠKOLE „DRAGO GERVAIS“ BREŠCA**

**ZA RAZDOBLJE 01.01. - 31.12. 2024. GODINE**

Obveza izrade i usvajanja polugodišnjih i godišnjih izvještaja o izvršenju financijskog plana proračunskog korisnika propisana je člancima 81.-86. novog Zakona o proračunu i Pravilnika o polugodišnjem i godišnjem izvještaju o izvršenju proračuna i financijskog plana NN 85/2023 .

Prema člancima 81. st.1. ZOP-a, polugodišnji i godišnji izvještaj o izvršenju financijskog plana proračunskog korisnika sadrže:

1. Opći dio proračuna
2. Posebni dio proračuna
3. Obrazloženje ostvarenja prihoda i rashoda u odnosu na financijski plan

1**.** Opći dio godišnjeg izvještaja o izvršenju financijskog plana proračunskog korisnika sadrži:

1. Sažetak Računa prihoda i rashoda i račun financiranja
2. Izvršenje prihoda i rashoda po ekonomskoj klasifikaciji
3. Izvršenje prihoda i rashoda po izvorima financiranja
4. Izvršenje rashoda po funkcijskoj klasifikaciji
5. **OPĆI DIO PRORAČUNA**
6. **Sažetak Računa prihoda i rashoda i račun financiranja**

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi i primici u iznosu od 1.067.299,94 eura, te realizirani ukupni rashodi i izdaci u iznosu od 1.059.889,73 eura, rezultat izvještajnog razdoblja je višak prihoda u iznosu od 7.410,21 eura. Preneseni rezultat poslovanja iz 2024. godine u 2025. godinu je manjak od 5.977,16 eura, te je ukupni rezultat za 2024. godinu višak u iznosu od 1.433,05 eura.

Uspoređujući tekuće podatke s podacima prošle proračunske godine vidljivi su veći ovogodišnji ostvareni prihodi poslovanja, ali i veći ostvareni rashodi poslovanja škole. Razlog tome su veći prihodi i rashodi za plaće (zaposlenici MZO, 1 zaposlenih u produženom boravku, te 4 pomoćnika u nastavi i ukupno povećanje svih materijalnih i ostalih troškova.

Ukupni prihodi i rashodi izvještajnog razdoblja navedeni su u A. Računu prihoda i rashoda, dok za Račun financiranja nema nikakvih podataka s obzirom da škola nije imala nikakve poslovne promjene za izvještajno razdoblje.

Prihodi i rashodi se u Računu prihoda i rashoda prikazuju prema ekonomskoj klasifikaciji (računi računskog plana proračuna) i prema izvorima financiranja (propisane skupine vrste prihoda), a rashodi se, uz navedene klasifikacije prikazuju (računi računskog plana proračuna) i prema funkcijskoj klasifikaciji. Svi ovi podaci vidljivi su u tablicama koje se nalaze u prilogu obrazloženja.

Podaci navedeni u Općem dijelu proračuna Škole su zbirni (obuhvaćaju sve prihode i rashode Škole). Detaljniji prikaz rashoda i izdataka (po korisnicima, glavama, aktivnostima) nalazi se u Posebnom dijelu proračuna te će biti također obrazloženi.

**OBRAZLOŽENJE OSTVARENJA PRIHODA I PRIMITAKA, REALIZACIJA RASHODA I IZDATAKA**

**Prihodi i primici:**

Ukupni prihodi proračuna ostvareni su u izvještajnom razdoblju u iznosu od 1.067.299,94 eura i čini 97,52 % ostvarenja od godišnjeg plana.

**Rekapitulacija prihoda po skupinama računa:**

|  |  |  |  |  |  |
| --- | --- | --- | --- | --- | --- |
| **Skupina konta** | **Naziv konta prihoda** | **Izvršenje za izvještajno razdoblje prethodne godine** | **Izvorni plan ili rebalans** | **Izvršenje za izvještajno razdoblje** | **Indeks 5/4** |
| 1. | 2. | 3. | 4. | 5. | 7. |
| 63 | Pomoći iz inozemstva i od subjekata unutar opće države | 763.650,87 | 956.203,36 | 933.939,75 | 97,67 |
| 64 | Prihodi od imovine | 2,47 | 4,00 | 3,53 | 88,25 |
| 65 | Prihodi od adm. pristojbi i po posebnim propisima | 30.948,85 | 34.194,42 | 31.221,90 | 91,30 |
| 66 | Prihodi od prodaje proizvoda i robe te pruženih usluga te prihodi od donacija | 2.674,00 |  | 234,00 |  |
| 67 | Prihodi iz nadležnog proračuna  | 60.558,85 | 104.036,00 | 101.900,76 | 97,94 |
|  | **UKUPNO PRIHODI** | **857.835,04** | **1.094.437,78** | **1.067.299,94** | **97,52** |

Prihodi od pomoći (skupina 63) ostvareni su 97,67 % u odnosu na godišnji financijski plan prihoda i primitaka i rashoda i izdataka. Na ovoj skupini konta vode se pomoći proračunskim korisnicima iz proračuna koji im nije nadležan (skupina 636), a koje se odnose na plaće, materijalna prava zaposlenika, troškove prijevoza na posao, isplate za mentorstva, lektira, udžbenici. U odnosu na proteklo promatrano razdoblje, prihodi su veći, a do povećanja najvećim djelom dolazi zbog povećanja plaća, školske marende za učenike, povećano sufinanciranje lokalne samouprave za plaću učiteljice u produženom boravku te povećanje broja pomoćnika u nastavi s 2 na 4.

Prihodi od imovine (skupina 64) odnose se na prihode od financijske imovine koji obuhvaćaju prihode od kamata na depozite po viđenju za račune koji se vode u Erste banci, ostvareni su 88,25% u odnosu na plan.

Prihodi od upravnih i administrativnih pristojbi, pristojbi po posebnim propisima (skupina 65) ostvareni su 91,30% u odnosu na plan, odnose se na prihode za produženi boravak učenika, prijevoz autobusima za terensku nastavu, kino i kazališne predstave koje financiraju roditelji.

Prihodi od prodaje proizvoda i robe te pruženih usluga i prihodi od donacija (skupina 66) odnose se na prihode od donacija i ostvareni su u iznosu od 234,00 eura a donacije nisu planirane.

Prihodi iz nadležnog proračuna (skupina 671) odnose se na prihode koje škola ostvaruje iz proračuna osnivača odnosno Primorsko goranske županije, a odnose se na opće prihode i primitke i na decentralizirana sredstva. Ostvareni su 97,94% u odnosu na plan. Decentralizirana sredstva su prihodi za materijalne troškove, ostvarenje u donosu na plan je manje, budući da rashode za premije osiguranja i rashode za prijevoz učenika (pokazne karte Autotroleja) Županija isplaćuje dobavljačima direktno, a nama su uključeni u plan. Iz općih prihoda i primitaka Županija nam doznačuje sredstva za županijsku školu plivanja, programe školskog kurikuluma, za plaće pomoćnika u nastavi i za projekt „Školske sheme“.

**Rekapitulacija rashoda po skupinama računa:**

|  |  |  |  |  |  |
| --- | --- | --- | --- | --- | --- |
| **Skupina konta** | **Naziv konta rashoda** | **Izvršenje za izvještajno razdoblje prethodne godine** | **Izvorni plan ili rebalans** | **Izvršenje za izvještajno razdoblje** | **Indeks 5/4** |
| 1. | 2. | 3. | 4. | 5. | 7. |
| 31 | Rashodi za zaposlene | 700.098,66 | 886.760,66 | 869.103,96 | 98,00 |
| 32 | Materijalni rashodi | 148.105,57 | 189.211,07 | 176.023,83 | 93,03 |
| 34 | Financijski rashodi | 1.254,70 | 140,81 |  146,99 | 104,38 |
| 37 | Naknade građanima i kućanstvima na temelju osiguranja i druge naknade | 8.427,42 | 9.100,00 | 10.936,51 | 120,18 |
| 38 | Ostali rashodi | 405,72 | 414,00 | 625,85 | 151,17 |
| 42 | Rashodi za nabavu proizvedene dugotrajne imovine | 9.355,60 | 4.746,10 | 3.052,59 | 64,31 |
|  | **UKUPNO RASHODI** | **867.647,67** | **1.090.372,64** | **1.059.889,73** | **97,20** |

Ukupni rashodi i izdaci izvještajnog razdoblja realizirani su u iznosu od 1.059.889,73 eura što u odnosu na plan čini 97,20% planiranog.

1. **POSEBNI DIO PRORAČUNA**

Posebni dio proračuna sadrži podatke izvršenja rashoda i izdataka po organizacijskoj klasifikaciji i programskoj klasifikaciji – rashodi i izdaci unutar razdjela i glava proračuna prikazuju se po programima, aktivnostima i računima računskog plana proračuna. U nastavku se daje obrazloženje realizacije rashoda i izdataka po navedenim proračunskim klasifikacijama.

U posebnom dijelu, za razliku od općeg dijela proračuna, ne prikazuju se usporedni podaci izvještajnog razdoblja prethodne godine.

**Razdjel 5 Upravni odjel za odgoj i obrazovanje**

**Glava 5-3 Županijske ustanove osnovnog školstva**

**PROGRAM 5301 OSNOVNOŠKOLSKO OBRAZOVANJE**

**Aktivnost A530101 Osiguranje uvjeta rada**

Sadrži sve rashode poslovanja koji se financiraju iz državnog proračuna - izvor 521 - Pomoći a odnose se na plaće za zaposlenike i materijalna prava, troškove prijevoza na posao, mentorstvo učitelja,. Sadrži i rashode poslovanja za decentralizirane funkcije koje financira PGŽ .

Troškovi za decentralizirane funkcije iznose 84,77% jer se u planu nalazi i iznos za prijevoz učenika „Autotrolejom“ a u izvršenju tih troškova nema budući da Županija račune plaća direktno „Autotroleju“.

Utrošeno je za materijalne troškove sa izvora 582 prenesena sredstva pomoći 100%, kao i 38,44% sa izvora 431 prihodi za posebne namjene. Ukupno realizirani rashodi za osiguravanje uvjeta rada iznose 95,97% u odnosu na plan.

**Aktivnost A53106 Nabava udžbenika za učenike OŠ**

Sadrži rashode poslovanja koji se odnose na nabavku novih radnih udžbenika i dokup udžbenika, a realizirani su 104,19% u odnosu na plan.

**Aktivnost A530107 Prehrana za učenike u osnovnim školama**

Prehranu za učenike u osnovnim školama financirana je sa izvora 521 pomoći MZO, realizirani troškovi su 106,44% u odnosu na plan. Ostvarili smo manjak prihoda za prehranu u iznosu 3.793,48 eura. Manjak je nastao jer smo uplatu za prosinac 2024. godine dobili u siječnju 2025. godine.

**PROGRAM 5302 UNAPREĐENJE KVALITETE ODGOJNO OBRAZOVNOG SUSTAVA**

**Aktivnost A530202 Produženi boravak učenika**

Program produženog boravka učenika financira se od uplata roditelja i sredstvima lokalne samouprave općine Matulji. Realizirano je 93,4% u odnosu na plan.

**Aktivnost A530209 Sufinanciranje pomoćnika u nastavi**

**S**adrži rashode poslovanja koji se odnose na plaću za četiri asistenta u nastavi iz raznih izvora koje financira Primorsko goranska županija. Ukupno realizirani rashodi iznose 137,89% u odnosu na plan. Rashodi su povećani u odnosu na plan jer od 9. mjeseca 2024. godine imamo četiri asistenta a plan je napravljen temeljem plana za dva asistenta.

**Aktivnost A530222 Programi školskog kurikuluma**

U sklopu projekta Programa školskog kurikuluma financirano je izdavanje školskog lista, te rashodi za uredski i higijenski materijal, prijevoz učenika te troškovi službenih putovanja. Realizacija programa je 127,48% u odnosu na plan. Prijevoz učenika je veći u odnosu na plan.

**Aktivnost A530233 Projekt „Školska shema“ EU**

Projektom se vrši kupnja voća za učenike sredstvima EU, utrošeno je 71,86% plana.

**Aktivnost A530239 Županijska škola plivanja**

Škola je uključena u projekt Županijska škola plivanja. Uključeni su svi učenici drugih razreda. Projekt je realiziran 100,00% u odnosu na plan.

**Aktivnost A530240 Osiguranje besplatnih zaliha menstrualnih higijenskih potrepština**

Sa izvora 521 pomoći MZO doznačena su nam sredstva za osiguravanje zaliha menstrualnih higijenskih potrepština za učenice, realizirano je 94,65%.

**PROGRAM 5308 KAPITALNA ULAGANJA U ODGOJNO OBRAZOVNU** **INFRASTRUKTURU**

**Kapitalni projekti K 530801 Opremanje ustanova školstva**

Sa izvora 582 prenesena sredstva pomoći nabavljene su knjige za školsku knjižnicu.

Računovođa:

Rosanda Raspor

Ravnateljica:

Dijana Valentin, prof.